รัฐบาลไทย-ข่าวทำเนียบรัฐบาล-รองนายกรัฐมนตรีลงพื้นที่ภาคตะวันออกเฉียงเหนือ ติดตามการปฏิบัติราชการในภูมิภาคและมอบโครงการโรงเรียนด้อยโอกาส
วันจันทร์ที่ 12 กุมภาพันธ์ 2561
รองนายกรัฐมนตรีลงพื้นที่ภาคตะวันออกเฉียงเหนือ ติดตามการปฏิบัติราชการในภูมิภาคและมอบโครงการโรงเรียนด้อยโอกาส
รองนายกรัฐมนตรีลงพื้นที่ภาคตะวันออกเฉียงเหนือ ติดตามการปฏิบัติราชการในภูมิภาคและมอบโครงการโรงเรียนด้อยโอกาส
ในวันอาทิตย์ที่ 11 กุมภาพันธ์ 2561 พลอากาศเอก ประจิน จั่นตอง รองนายกรัฐมนตรีและรัฐมนตรีว่าการกระทรวงยุติธรรม จะเดินทางไปมอบนโยบายในการกํากับและติดตามการปฏิบัติราชการในภูมิภาค เขตตรวจราชการที่ 10 และ 11 ที่จังหวัดสกลนคร บึงกาฬ และนครพนม พร้อมทั้งจะเป็นประธานในการส่งมอบโครงการเสริมสร้างคุณภาพชีวิตของนักเรียนในโรงเรียนที่ด้อยโอกาสปี 2560ในพื้นที่จังหวัดดังกล่าวด้วย
​ทั้งนี้คณะของรองนายกรัฐมนตรีและรัฐมนตรีว่าการกระทรวงยุติธรรมมีกําหนดการที่น่าสนใจ ดังนี้
เวลา 08.30 น. เป็นประธานมอบผลงานสิ่งประดิษฐ์และนวัตกรรมเพื่อการพัฒนาและแก้ไขปัญหาทางด้านการเกษตร ได้แก่ เครื่องอบแห้งแบบถังทรงกระบอกหมุนด้วยระบบรังสีอินฟราเรดร่วมกับลมร้อนปล่อยทิ้งแบบเคลื่อนย้ายได้ และตู้เพาะเห็ดอัตโนมัติ เพื่อนําไปช่วยเพิ่มประสิทธิภาพในกระบวนการผลิตแก่เกษตรกร ซึ่งเป็นผลผลิตของสํานักงานคณะกรรมการวิจัยแห่งชาติ ให้แก่ กลุ่มวิสาหกิจชุมชนบ้านน้อยจอมศรี จังหวัดสกลนคร กลุ่มวิสาหกิจชุมชนข้าวเม่าแปรรูปหอมทอง จังหวัดบึงกาฬ และกลุ่มวิสาหกิจชุมชนข้าวทิพมนต์บ้านต้องโพนสว่าง จังหวัดนครพนม ณ ศาลากลางจังหวัดสกลนคร
​เวลา 08.45 น. เป็นประธานในการมอบนโยบายในการกํากับและติดตามการปฏิบัติราชการให้แก่ผู้ว่าราชการจังหวัดสกลนครและหัวหน้าส่วนราชการของจังหวัดสกลนคร ณ ห้องประชุมพระธาตุเชิงชุม ศาลากลางจังหวัดสกลนคร
​เวลา 10.35 น. เป็นประธานในพิธีส่งมอบโครงการเสริมสร้างคุณภาพชีวิตของนักเรียนในโรงเรียนที่ด้อยโอกาส ที่โรงเรียนตํารวจตระเวนชายแดนบ้านไทยเสรี อําเภอเซกา จังหวัดบึงกาฬ
​เวลา 13.00 น. เป็นประธานในการมอบนโยบายในการกํากับและติดตามการปฏิบัติราชการให้แก่ผู้ว่าราชการจังหวัดบึงกาฬและหัวหน้าส่วนราชการของจังหวัดบึงกาฬ ณ ห้องประชุมสิรินธรวัลลี ศาลากลางจังหวัดบึงกาฬ
​เวลา 15.00 น. เป็นประธานในพิธีส่งมอบโครงการเสริมสร้างคุณภาพชีวิตของนักเรียนในโรงเรียนด้อยโอกาสที่โรงเรียนบ้านดงวิทยาคาร ตําบลนาขมิ้น อําเภอโพนสวรรค์ จังหวัดนครพนม
​เวลา 17.00 น. เป็นประธานในการมอบนโยบายในการกํากับและติดตามการปฏิบัติราชการให้แก่ผู้ว่าราชการจังหวัดนครพนมและหัวหน้าส่วนราชการของจังหวัดนครพนม ณ ห้องประชุมพระธาตุพนม ศาลากลางจังหวัดนครพนม
ในการเดินทางไปราชการในพื้นที่ 3 จังหวัดภาคตะวันออกเฉียงเหนือครั้งนี้ เป็นไปตามคําสั่งสํานักนายกรัฐมนตรี เรื่องมอบหมายให้รองนายกรัฐมนตรีและรัฐมนตรีประจําสํานักนายกรัฐมนตรีกํากับและติดตามการปฏิบัติราชการในภูมิภาค โดยรองนายกรัฐมนตรีกํากับและติดตามการปฏิบัติราชการในพื้นที่เขตตรวจราชการที่ 10,11,12 ได้แก่ จังหวัดบึงกาฬ เลย หนองคาย หนองบัวลําภู อุดรธานี นครพนม มุกดาหาร สกลนคร กาฬสินธุ์ ขอนแก่น มหาสารคาม และร้อยเอ็ด รวมถึงการไปมอบโครงการเสริมสร้างคุณภาพชีวิตของนักเรียนในโรงเรียนด้อยโอกาส ซึ่งเป็นโครงการที่เกิดขึ้นจากการที่สํานักงานรองนายกรัฐมนตรี ร่วมกับส่วนราชการ รัฐวิสาหกิจ มูลนิธิ ชมรม บริษัทเอกชน พร้อมด้วยผู้มีจิตอันเป็นกุศลได้ให้การสนับสนุนและดําเนินการเพื่อพัฒนาโครงสร้างพื้นฐานของโรงเรียนต่าง ๆ ให้มีความเหมาะสม มีหลักโภชนาการที่ดี มีการเสริมสร้างสุขภาพอนามัย พร้อมระบบอิเล็กทรอนิกส์เพื่อการศึกษา รวมทั้งมุ่งเน้นให้เกิดสภาพแวดล้อมและบรรยากาศที่ดีต่อการใช้ชีวิตของนักเรียนในโรงเรียนที่เข้าร่วมโครงการฯ
.................................................
กลุ่มประชาสัมพันธ์และเผยแพร่ สํานักโฆษก
ข้อมูลโดย พลอากาศเอก มณฑล สัชฌุกร
โฆษกประจํารองนายกรัฐมนตรี (พลอากาศเอก ประจิน จั่นตอง)